Navijači Dina Petrića, mladog Hvaranina koji je u subotu navečer ispao iz daljnjeg natjecanja u showu The Voice- najljepši glas Hrvatske, na društvenim mrežama dovode u pitanje legitimnost prolaska Nine Kraljić, smatrajući da je zbog njihove brojnosti njezina ogromna prednost prenapuhana i nerealna, piše Jutarnji list. Oglasila se i tvrtka fun-Agent d.o.o. koja obavlja poslove providera za glasovanje na mrežama domaćih operatera, te za HRT tehnički realizira glasovanje u showu The Voice - Najljepši glas Hrvatske te opovrgnula priče o tehničkim poteškoćama, kako prenosi T-portal.'...vezano uz upite oko poteškoća do kojih je temeljem informacija korisnika dolazilo za vrijeme emisije The Voice, obavještavamo Vas, nakon uvida, da je s tehničke strane i glede našeg dijela posla i odgovornosti sve bilo u potpunosti ispravno', navodi se u izvještaju o sinoćnjem glasovanju.Što je na sve to rekao Dino Petrić pročitajte u njegovoj objavi na Facebooku:"U svemu sad mogu naći nesto lipo. I reći živote dobar ti dan. Dobar dan i svima vama koji ovo čitate i zahvaljujem vam..."Hoće li ove percipirane nepravilnosti imati utjecaj na nadolazeće finale ovog razvikanog, ali i u posljednje vrijeme kontroverzama obilježenog projekta tek treba vidjeti, piše Jutarnji.